ΓΡΑΠΤΗ ΕΡΩΤΗΣΗ E-2142/00

υποβολή: Glyn Ford (PSE) προς την Επιτροπή

(30 Ιουνίου 2000)

Θέμα: 1 % όριο για ΓΤO

Θα μπορούσε να αναφέρει η Επιτροπή ποιες δοκιμές θα χρησιμοποιηθούν για να ελεγχθεί η συμμόρφωση προς το ως άνω όριο;

Συμφωνεί η Επιτροπή ότι θα είναι δύσκολο για την ΕΕ να δικαιολογηθεί ενώπιον του ΠΟΕ εάν δενπάρχει τέτοια δοκιμή;

Απάντηση του κ. Byrne Εξ ονόματος της Ευρωπαϊκής Επιτροπής

(28 Σεπτεμβρίου 2000)

Η ανάπτυξη και η επικύρωση μεθόδων ανίχνευσης για γενετικώς τροποποιημένους οργανισμούς (ΓΤΟ) και προϊόντα παράγωγα ΓΤΟ έχουν αναγνωριστεί από την Ευρωπαϊκή Επιτροπή ως σημαντικά στοιχεία για την εφαρμογή της κοινοτικής νομοθεσίας στα κράτη μέλη τα οποία εξασφαλίζουν την ασφαλή χρήση και την κατάλληλη επισήμανση αυτών των προϊόντων.

Το Κοινό Κέντρο Έρευνών της Ευρωπαϊκής Επιτροπής έχει συντονίσει την ανάπτυξη και την επικύρωση των μεθόδων ανίχνευσης που βασίζονται στο DNA και τις πρωτεΐνες για γενετικώς τροποποιημένα τρόφιμα στο παρελθόν και θα συνεχίσει να το πράττει. Σε αυτό το πλαίσιο το Κοινό Κέντρο Έρευνών είχε την πρωτοβουλία για τη δημιουργία ενός δικτύου αρχών και εργαστηρίων από τα κράτη μέλη. Ο κύριος στόχος είναι να αποκτήσουν τα εργαστήρια ελέγχου κατάλληλα δείγματα αναφοράς και επικυρωμένα πρωτοκόλλα δοκιμής για να βελτιωθούν ταπάρχοντα πρωτόκολλα και να ενισχυθεί η εναρμόνιση στην ανάπτυξη δοκιμαστικών μεθόδων και στην ερμηνεία των στοιχείων που προκύπτουν. Επίσης διατηρούνται επαφές με τρίτες χώρες.

Το Νοέμβριο του 1999 οργανώθηκε εργαστήριο με τις αρχές των κρατών μελών που ασχολούνται με τα νέα τρόφιμα, με θέμα τις μεθόδους ανίχνευσης των τροφίμων που προέρχονται από ΓΤΟ. Τα πρακτικά των εργαστηρίων έχουν δημοσιευθεί(1).

Επιπλέον η έρευνα για την ανάπτυξη και την επικύρωση των κατάλληλων μεθόδων ανίχνευσης για ΓΤΟ και προϊόντα που προέρχονται από ΓΤΟ, χρηματοδοτείται στο πλαίσιο του 5ου προγράμματος πλαισίου για την έρευνα και την τεχνολογική ανάπτυξη.

Ο κανονισμός (ΕΚ) 49/2000 της 10ης Ιανουαρίου 2000, περί τροποποιήσεως του κανονισμού (ΕΚ) 1139/98 του Συμβουλίου για τηνποχρεωτική αναγραφή στοιχείων, επιπλέον των προβλεπόμενων στην οδηγία 79/112/ΕΟΚ(2), στην επισήμανση ορισμένων τροφίμων που παράγονται από γενετικώς τροποποιημένους οργανισμούς, που εισάγει όριο ανοχής 1 %, αναγνωρίζει ότι δεν πρέπει να αποκλείεται η τυχαία πρόσμειξη τροφίμων με DNA ή με πρωτεΐνη που έχουν προκύψει με γενετική τροποποίηση. Ο κανονισμός προβλέπει εξαίρεση από τηνποχρέωση, που επιβάλλει ο κανονισμός (ΕΚ) 1139/98 για την επισήμανση όλων των προϊόντων που προέρχονται από δύο ποικιλίες γενετικών τροποποιημένων οργανισμών (αραβόσιτο και σόγια). Δεν είναι εύκολο να διαπιστώσει κανείς πώς μια χαλάρωση των απαιτήσεων επισήμανσης θα μπορούσε να αποτελεί φράγμα για το εμπόριο, ή γιατί ο ΠΟΕ θα την αμφισβητούσε.

Οι κανονισμοί της Κοινότητας για την επισήμανση των νέων τροφίμων κοινοποιήθηκαν στο πλαίσιο της συμφωνίας για τα τεχνικά εμπόδια στο εμπόριο (ΤΕΕ). Τόσο οι αλλοδαποί όσο και οι εγχώριοι φορείς στην αγορά πρέπει να συμμορφωθούν με τις κοινοτικές απαιτήσεις επισήμανσης. Για το λόγο αυτό η ουσία της πρακτικής της κοινοτικής επισήμανσης δεν είναι τέτοια που να αποτελεί διάκριση.

(1) EUR 19049 EN.

(2) ΕΕ L 6 της 11.1.2000.